rlitschk/wikidir huggingface dataset:
Winsen is en Gemeen mit Stadtrecht in’n Landkreis Horborg in Neddersassen mit 36.295 Inwahners (Stand 31. Dezember 2022). De Stadt gellt na dat neddersassische Kommunalverfatensgesett as Sülvstännige Gemeen. De Navergemenen sünd Draag (Samtgemeen Elvmasch) in’n Noordoosten, Handörp un Radbrook (Samtgemeen Bewick) in’n Süüdoosten, Gastää un Wulfsen (Samtgemeen Solzhusen) in’n Süden, Braackel (Samtgemeen Hanstää) un Seevdaal in’n Westen, Stell in’n Noordwesten un de Hambörger Bezirk Bardörp in’n Noorden. De Gemeen Winsen is an’n 1. Juli 1972 ut de olen Gemenen Winsen, Beborg, Bossel, Gehrden, Hoopt, Laßrönn, Luhdörp, Parrns, Rottörp, Reidörp, Sangenstää, Scharmbääk, Stöckt un Tönnhusen tohoopleggt worrn. De Gemeen hett dat Stadtrecht von de Stadt Winsen övernahmen, de dit Recht al siet tominnst 1293 hatt hett. Dör en Grenzännerverdrag twüschen de Stadt Winsen un de Gemeen Stell to’n 1. Juli 1981 hett sik de Grenz twüschen Ashusen un Achterdiek ännert. Dorbi is en Rebeed mit 80 Inwahners von Winsen na de Gemeen Stell wesselt. De Hauptoort Winsen gellt as Middelzentrum för de Öörd in de Ümgegend. De 14 Gemenen, de 1972 Deel von de Gemeen Winsen worrn sünd, billt vondaag je en egen Oortsdeel mit Oortsvörsteiher. De Oortsvörsteihers warrt von’n Stadtraad op Vörslag von de Partei, de bi de Kommunalwahl in’n
Dat Evangelium nah Markus (ok Markus sien Evangelium oder Markusevangelium, afkört MkEv oder Mk.) is dat tweete Book vun dat Niege Testament in de Bibel. Ok wenn dat in de kanoonsche Reeg vun de Texte up Matthäus sien Evangelium folgt, warrt hüdigendags meist annahmen, dor hannel sik dat um dat oldste vun de veer kanoonschen Evangelien bi. De so nömmte Tweeborntheorie geiht dor vun ut, dat Markus sien Evangelium tosommen mit den Born Q for Matthäus (Mt) und Lukas (Lk) as Grundlaag deent hett. Up jeden Fall is Markus sien Evangelium dat körtste vun de veer. Dat Markusevangelium wurrd tosommen mit dat Matthäusevangelium un dat Lukasevangelium to de synoptischen Evangelien tellt, vunwegen dat de Evangelien nah Markus, Matthäus un Lukas in allerhand Saken in Text un Woort overeen gaht un sik somit synoptisch, dat heet tosommenschauend un vergliekend, lesen laat. In't Greeksch heet dat εὐαγγέλιον κατὰ Μᾶρκον (tosommensett ut εὖ = good un ἡ ἀγγελία = de Nahricht, κατὰ bedüüd "nah, paß"). As bannig bi veel annere Tüüchnisse ut de jöödsche oder fröhchristliche Literatur weet hüdigendags numms mehr, wer dat Evangelium schreven hett. Dat gifft Theologen, de meent, de Schrievers vun so'n Böker harrn dat dormols nich afsehn up ehr
De Samtgemeen Elvmasch is en Samtgemeen in’n Landkreis Horborg, in de sik dree Gemenen för dat Afwickeln von de Verwaltenssaken tohoopslaten hebbt. Se hett 12.451 Inwahners (Stand 31. Dezember 2016). De Samtgemeen liggt in’n Noordoosten von’n Landkreis Horborg. Se grenzt in’n Noorden an de Gemeen Geesthacht (Kreis Hartogdom Loonborg in Sleswig-Holsteen), in’n Süüdoosten an de Samtgemeen Addelborg, in’n Süden an de Samtgemeen Bewick (all beid in’n Landkreis Lümborg), in’n Süüdwesten an de Gemeen Winsen un in’n Noordwesten an den Hambörger Bezirk Bardörp. De Samtgemeen is an’n 1. Juli 1972 billt worrn. To de Samtgemeen höört de dree Gemenen: Gemeen Draag Gemeen Meschacht (Sitt von de Verwalten) Gemeen Tesp Liddmaten: 2011: As Börgermeester: Rolf Roth CDU: Karl-Heinz Kornberger, Gerd-Herbert Zeyn, Hans-Peter Meyn, Jörn Lütjohann, Günter Kuhl, Fritz Bockey, Jörn Reimers, Dirk Müggenburg, Robert Schumann SPD: Olaf Heuer, Klaus Stöhr, Norbert Kloodt, Rainer Zimbrich, Rudolf Lodders, Alexandra Groß, Heinrich-Helge Nickel, Jörg Werner, Wiebke Rehr, Claus Eckermann, Simona Ziegler, Uwe Harden, Thorsten Schwarz Gröne: Christoph Meyn, Dörte Land, Malte Krafft, Walter Mohrmann Piraten: Maik Bröse FW: Ulf Riek 2016: As Börgermeester: Rolf Roth CDU: Michael Christiansen, Karl-Heinz Kornberger, Günter Kuhl, Hans-Peter Meyn, Dirk Müggenburg, Heiko Scharnweber, Robert Schumann, Gerd-Herbert Zeyn SPD: Martin Block,
Kiefeld is en Oortsdeel vun de Gemeend Hesel in' Landkreis Leer in Oostfreesland. De Moorsiedlung wurr 1775 grünnd. Eerstmals wurr se 1787 in en Oorkunn Kieffeld nömmt. De hüüdig Schrievwies is siet etwa 1823 begäng. De Oortsnaam betekent en Stück Ackerland, um dat dat Striet geev. 1820 kreegen de Bewahner en Deel vun de Heseler Gemeendweid togestahn, de 1827 ünner de Kolonisten updeelt wurr. Kieffeld weer en arm Siedlung mit vöst to lütt Kolonaten. Um de wertschaplich Basis vun de Kieffelder to verbetern, wurrn 1884 143 Hektar Törfmoor an 32 Kolonisten verköfft. Paul Weßels (Ortschronisten der Ostfriesischen Landschaft): Hesel, Samtgemeinde Hesel, Landkreis Leer (PDF; 911 kB), afropen an' 13. Oktober 2012.
Dat Evangelium na Lukas (gr. εὐαγγέλιον κατὰ Λουκᾶν, Euangelion kata Lukan), ok Lukas sien Evangelium oder kort Lukasevangelium, afkört Lk, is dat drudde Book vun dat Nee Testament in de Bibel. Vun dat Middeloller af an is dat updeelt in 24 Kapitels. Dat is een vun de veer Evangelien vun den christlichen Kanon un warrt, tohopen mit Markus un Matthäus sien Evangelium, to de Synoptischen Evangelien torekent. De Naam vun Lukas in de Overschrift vun dat Evangelium, so, as wi dat vundagen kennt, finnt sik in Handschriften eerst vun dat 2. Johrhunnert af an. Dat is an to nehmen, dat de Overschrift mit den Naam eerst over den Text schreven wurrn is, as dat dor um gung, den bibelschen Kanon tohopen to stellen. Vordem weer dat Evangelium anonym schreven wurrn. Irenäus is de eerste ween, de na den Schriever vun dat Lukasevangelium forscht hett. Dat weer al in de tweede Hälft vun dat 2. Johrhunnert. Dor hett he ok an Lukas, den Frund un Macker vun den Apostel Paulus bi dacht. Over em steiht in twee Breeve vun Paulus wat to lesen: „Epaphras lett di gröten. He sitt hier mit mi for Jesus Christus in’t Kaschott. Just so grööt miene
Marx is en ehmalg sülvstännig Dörp un siet 1972 en Oortschap vun de Gemeend Freebörg in Oostfreesland. De Oortschap hett en Flach vun 33,38 km² un dormit in disse Hensicht de gröttste Oortschap in de Gemeend Freebörg. To de historsch Tüügnissen tellen de St. Marcus-Kark ut dat 12. Johrhunnert, Steensetten vun den freeschen Heerweg, Steenresten vun dat um 1300 grünnd Kloster Hopels in' glieknamigen Staatsforst un de Fundoort vun en över 1.600 Johr olt Moorliek in dat Hilgenmoor. De Oort is ländlich präägt. Dat gifft aber ok en Segelfloogplatz, en Modellflogplatz un en Paddfinnerhoff. Bi den Oortsdeel Barge befind sück dat Natuurschuulrebeet Swaart Meer. Gemeinde Friedeburg: Marx
Melba Doretta Liston (* 13. Januar 1926 in Kansas City, Missouri; † 23. April 1999 in Inglewood) weer en US-amerikaansch Jazzmusikerin (Basuun, Kompositschoon, Arrangement). Liston studeer in Los Angeles Basuun un Harmonielehre an de Polytechnical High School un wurr 1943 Liddmaat in de Bigband vun Gerald Wilson, wo se all anfung to arrangeeren un dor mit Dexter Gordon tosommen speel. Ansluutend (1948) speel se bi Dizzy Gillespie. 1949 speel se in de Band vun Billie Holiday, wat se aber wegen den Tourneestress un dat indifferent Publikums gau weer upgeev. Se weer van 1950 bit 1954 in dat Ertreckensministerium anstellt, wark aber ok in den Speelfilm The Prodigal and the Ten Commandments mit. 1956/1957 hett se weer mit Gillespie tosommen arbeit (Tournee un Upträe up dat Newport Jazz Festival), speel ansluutend bi Art Blakey un grünn en eegen All-Women-Band. Mit dat Musical Free and Easy un de Quincy Jones Big Band hett se 1959 bit 1960 Europa besöcht. Liston hett dornah as Komponistin un Arrangeurin för Musiker as Charles Mingus (1962), Duke Ellington (1963), Milt Jackson un Johnny Griffin arbeit un weer Co-Leader vun de Bigband vun Clark Terry. Denn hett se mit Jöögdorochester in New York un Los Angeles arbeit
De Flagg vun Surinam wurr an' 25. November 1975 inführt. De Natschonalflagg besteiht ut fiev horizontaal Striepen. Vun baben nah ünnern: gröön (düppelt Breedt), witt, root (veerfack Breedt), witt, gröön (düppelt Breedt). In't Zentrum vun de Flagg is en geel, fievzackig Steern dorgestellt. Root symboliseert den Fortschritt un den Kamp för en beter Leven. Witt is dat Symbol för Freeheit un Recht. De Farv gröön steiht för de Fruchtborkeit vun dat Land un de Steern symboliseert de golden Tokunft. Nahdem in' Dezember 1954 dat Statut för mehr Unafhängigkeit vun Surinam binnerhalv vun dat Königriek vun de Nedderlannen in Kraft treden weer, entstunn de Wunsch nah eegen natschonalen Symbolen. Premierminister Emanuels hett denn 1958 den Updrag to'n Entwurf vun en eegen Flagg in Updrag geven. Letztlich hett sück de Idee un de Entwurf vun Noni Lichtveld, de Farven vun de fiev verscheeden Bevölkerungsgruppen in Form vun Steerns dortostellen un dör en Ellipse to verbinnen, dörsett. De Farv swaart stell de Grupp vun de afrikaansch, bruun de Gruppen hindustaansch un javaansch, geel chineesch, root inheimisch un witt europääsch Herkunft dor. De witt Achtergrund sull dat freedliche Tosommenleven vun de Bevölkerungsgruppen symboliseeren. An' 8. Dezember 1959 wurr disse Entwurf dör dat Parlament annommen
Disse Artikel is man blots en Stubben. Du kannst Wikipedia helpen un em verbetern. Johann Wolfgang von Goethe (* 28. August 1749 in Frankfort an’n Main; † 22. März 1832 in Weimar) weer en düütschen Schriever un Polymath. Goethe weer de Söhn vun den kaiserlichen Raat Johann Kaspar Goethe un Katharina Elisabeth Goethe, borene Textor. He weer de gröttste düütsche Dichter un harr as Minsch, Künstler un Denker groten Influss up dat avendlannsche geistige Leven van de Neetiet. To siene eersten Schrievereen wurr he van siene Süster Cornelia anstifft. In Leipzig un Straßburg studeer he de Rechten. In Straßburg keem he mit den Dichter Herder tosamen un lehr van em den siene Ansichten över dat Wesen van de Poesie kennen. Na sien Jurastudium leev Goethe in Darmstadt, Wetzlar un Frankfurt. „Götz van Berlichingen“, de „Urfaust“ un „De Leiden van den jungen Werther“ weren de Stücken, de he hier in siene Sturm-un-Drangtiet schreev. Siene Verlobte Lili Schönemann sett he laterhen en Denkmaal mit „Hermann un Dorothea“. Na de eerste Swiezer Reis wuur he as Prinzenupteher an den Weimarer Hoff beropen, wo he laterhen enen hogen Posten in de Verwaltung innehm. In disse Tiet wurr he en Fründ van Karl August un
Etienne De Wilde (* 25. März 1958 in Wetteren) is en ehmalger belgisch Radrennfohrer un Bahnradfohrer. Etienne De Wilde weer van 1980 bit 2001 as Profi-Rennfohrer, vör allen up de Radrennbahn tätig. He hett an all tosommen 197 Sössdaagrennen deelnommen, vun de he 38 winnen kunn un dorvan 13 tosommen mit den düütschen Rennfohrer Andreas Kappes. Dat is gliekbedüüdend mit Platz 7 vun de „Ewige Sössdaag-Ranglist“. 1993 wurr De Wilde Weltmeester in’t Punktefohren, 1998 gemeensam mit Matthew Gilmore Weltmeester in’t Twee’er-Mannschapsfohren. Bi de Olympisch Spelen in Sydney in dat Johr 2000 wunn he gemeensam mit Gilmore de Sülvermedaille in’t Twee’er-Mannschapsfohren. Etienne De Wilde weer aber ok bi Straatenrennen spoodriek. So wunn he 1980 den Grand Prix d’Isbergues, 1983 Dwars dör Flannern, 1987 den Nokere Koerse un den Grand Prix Scheldeprijs, 1989 den Omloop Het Volk, de Kampioenschap van Vlaanderen un den Étoile de Bessèges as ok 1990 den Grand Prix d’Ouverture La Marseillaise. Dreemal hett Etienne De Wilde dat Rennen Omloop van het Houtland wunnen, wat en Rekord is, de he sück mit twee anner Rennfohrers deelen deiht. He is ok veermal bi de Tour de France antreden. Tüschen 2988 un 2992 kunn he dorbi twee Deelstrecken winnen, keem aber
René Van Meenen (* 14. Januar 1931 in Drongen, Belgien) is en ehmalger belgisch Radrennfohrer. He weer Profi van 1956 bit 1967. Van Meenen wunn 1954 de Ägypten-Rundfohrt un 1955 de Nordholland-Rundfohrt. Bi de Spanien-Rundfohrt 1961 kunn he een Deelstreck up sien Naam schrieven. Twee Johr later kunn he dat Rennen Omloop Het Volk för sück entscheeden. Sien Loopbahn hett he mit dat franzöösch Team ’Mercier - BP - Hutchinson’ anfungen, wessel aber dornah mehrfack in anner Mannschapen. Van 1962 bit 1966 is he för dat belgisch Team ’Wiel's - Gancia - Groene Leeuw’ fohren. 1967 hett he sien Loopbahn bi dat belgisch Team ’Goldor - Gerka’ afslooten. In dat Johr wunn he noch dat Kriterium in Gentbrugge vor Eric De Vlaeminck un Arthur Decabooter. Van Meenen in de Datenbank vun Radsportseiten.net
Leopold II. (* 5. Mai 1747 in Wien; † 1. März 1792 ok dor) ut dat Huus Habsborg-Lothringen weer Erzhartog vun Öösterriek. Vun 1765 bit 1790 is he unner den Naam Peter Leopold Groothartog vun de Toskana ween un vun 1790 bit 1792 weer he Kaiser vun dat Hillge Röömsche Riek un König vun Böhmen, Kroatien un Ungarn. Mit en Politik, de sik an de Upklärung holen dö, hett he dat Groothartogdom Toskana to en Musterstaat maakt. In de korte Tied, de he as Kaiser over de Habsborgermonarkie regeern dö, hett he dat dor up afsehn harrt, wedder Ruh in dat Land to bringen. Vunwegen, dat sien Vorweser un Broder Joseph II. dat mit siene Reformen bannig drock harrt hett, weer dat oorntlich dör'nanner kamen. Ok in de Butenpolitik hett he den Utgliek socht. An den Krieg mit de Osmanen hett he en Enn maakt un ok mit Preußen is he overeen kamen. He wuss nich ganz, wat he vun de Franzöösche Revolutschoon holen scholl. Up de eene Siet meen he, de konstitutschonelle Monarkie weer en vernunftige Saak, man up de annere Siet harr he nich dacht, wat de Revolutschoon allens umsmieten scholl. He hett ok, gegen siene Afsicht, sien
Franz II. (* 12. Februar 1768 in Florenz; † 2. März 1835 in Wien) ut dat Huus Habsborg-Lothringen weer vun 1792 bit 1806 lesten Kaiser vun dat Hillge Röömsche Riek un vun 1804 bit 1835 unner den Naam Franz I. Kaiser vun Öösterriek. As Napoleon Bonaparte as franzööschen Kaiser versocht hett, de Macht in Middeleuropa an sik to rieten, gung he dor gegen an un hett 1804 den Titel vun en Kaiser vun Öösterriek annahmen. Dor hannel sik dat nich mehr um en Wahlkaiser bi, man de Titel is as Arv an den Nafolger wieter geven wurrn. So hett Franz II./I. dat Kaiserriek Öösterriek grünnt, man bit 1806 hett he den Titel vun en erwählten Röömschen Kaiser wieter föhrt. As he an'n 6. August 1806 verklaart hett, mit dat Hillge Riek weer dat nu ut un he woll „de düütsche Kaiserkroon un dat Rieksregiment daal leggen, de Churförsten, Försten un annern Stänne, as ok all, de to dat düütsche Riek tohören un em deenen döen, vun ehre Plichten, de se bitherto harrn, free maken“ weer he bange, de Riekskroon konn in franzöösche Hannen fallen un siene öösterriekschen Länner in dat Riek konnen de iure unner Napoleon sien Regeern kamen. Dat
Gaspard Rinaldi (* 26. Mai 1909 in Cannes; † 24. November 1978 in Marseille) weer en franzöösch Radrennfohrer. Rinaldi fung sien Radsportkarriere 1929 an. In sien Loopbahn kunn he vör allen lüttgere Rennen winnen. 1930 wunn he so to’n Bispeel de beid Eendagsrennen Grand Prix du Cannes un Marseille-Nizza. 1933 gung he bi de eerste Tour de Suisse an den Start un keem glieks up Platz dree in de Gesamtwertung. Twee Johr later, 1935, kunn he die Swiezer Landsrundfohrt sogor winnen. 1936 wunn he noch de Circuit des cols Pyrénéens, bevör he nah de Saison 1938 sien Loopbahn afsluuten dee. Gaspard Rinaldi in de Datenbank vun Radsportseiten.net
Heinz Pliska (* 23. Oktober 1941 in Gelsenkiärken) is en ehmalger düütsch Footballspeler. Sien fung bi den dormaligen Tweetligisten Eintracht Gelsenkirchen an un 1963 is he binnerhalv vun de 2. Liga West to de Sportfrünnen Hamborn 07 wesselt. 1965 keem he to'n FC Schalke 04. De Traditschoonsvereen weer in' Sömmer 1965 allerdings sportlich an' Enn' un Geld harr de Vereen ok nich. In dat tweet Johr Bundsliga 1964/65 harr man blots den letzten Platz raakt, blots, wiel de Bundsliga up 18 Mannschapen upstockt wurr, bleev Schalke 04 in de Liga. Afsolute Leistungsdräger as Reinhard Libuda, Willi Schulz, Egon Horst, Waldemar Gerhardt, Willi Koslowski, Hans Nowak un good Mitspeler as Heinz Crawatzo, Gyula Toth un Manfred Berz harrn nah de Katastrophenrunn Schalke verlaaten. Mit den harten Arbeiter Fritz Langner as Trainer un ehrgeizig Speler ut dat Amateurlager sull liekers in de Saison 1965/66 de Klass hollen wurrn. Bi de nee Speler stell de 20-fack Amateurnatschonalspieler Gerhard Neuser all de Prominenz dor. Dorneben sull de jung Klaus Fichtel vun Arminia Ickern to en grooten Glücksgreep wurrn. Aber ok anner Speler as Josef Elting, Heinz Pliska un de Ex-Herner Alfred Pyka, de över de Statschoon TSV 1860 München keem, wurrn Stammspeler in dat
Johannes VII. (* in dat 7. Johrhunnert in Rossano, Kalabrien; † 18. Oktober 707 in Rom) weer van 705 bit to sien Dood Paapst. Wählt wurrn is he an’ 1. März 705. He wurr in Rossano as Söhn vun de Blatta un den Greken Platon boren, de dat Amt vun en kaiserlichen Verwalter up den Palatin harr. Ut Angst vör Kaiser Justinian II. hett he de Beslüsse vun de Trullaansche Synode van 691 indirekt anerkannt. To de Langobarden ünnerhull he good Beziehungen. In Rom hett he mehrere Karken bauen bzw. restuareeren laaten. De Kark Santa Maria Antiqua up den Forum in Rom leet he mit en marmornen Ambo (inschriftlich beleggt) un mit Fresken utstatten, die wegen hör Qualität vun groot kunstgeschichtlicher Bedüüden sünd. He is an’ 18. Oktober 707 in Rom storven. Johannes VII.. Mehr Biller, Videos oder Audiodateien to’t Thema gifft dat bi Wikimedia Commons. DNB-Katalog Berlin-Brandenburgische Akademie der Wissenschaften (Hrsg.), Prosopographie der mittelbyzantinischen Zeit, Bd. I, 2, Nr. 2951, S. 249. Personennaamdatei
Dat Huus Habsborg-Lothringen is de offizielle Naam vun dat Huus, dat regeert hett over de Habsborgschen Arvlannen vun 1740 af an, over dat Hillge Röömsche Riek twuschen 1745 un 1806, un as Kaiser vun Öösterriek twuschen 1804 un 1918. De Kaiser Karl VI. harr in dat Johr 1713 de Pragmaatsche Sanktschoon rutgahn laten. Dor hett he in fastleggt, dat de öösterriekschen Arvlannen (Öösterriek, Tirol, de Süüdlichen Nedderlannen, Ungarn un Böhmen) as Arvschup an siene Dochter, de Erzhartogsche Maria Theresia gahn schollen. Ok den Throon vun dat Hillge Riek scholl se kriegen. Se hett 1736 den Hartog vun Lothringen freet, dat weer Franz III. vun Lothringen. Nadem Karl VI. sturven weer, is avers de Krieg um dat Öösterrieksche Arv utbraken un toeerst is Bayern sien Kurförst Karl to'n Röömsch-düütschen Kaiser wählt wurrn. Erst na den sien Dood 1745 is Maria Theresia ehr Mann Kaiser wurrn. Vunwegen, dat he ut dat Huus Lothringen keem un siene Fro ut dat Huus Habsborg, is he as Vader vun dat Huus Habsborg-Lothringen ankeken wurrn un all Kinner vun em un Maria Theresia sund as Kinner ut dat Huus Habsborg-Lothringen rekent wurrn. Dat Huus Habsborg an sik höör dor mit up un dat Huus Habsborg-Lothringen träe
Samuel Wallis (* 23. April 1728 in Camelford, Cornwall, England; † 21. Januar 1795 in London, England) weer en britisch Marineoffizier un Weltumsegler. He gellt as Opdecker vun Tahiti un anner Eilannen in' Pazifik. Wallis weer de Söhn vun en eenfach Landadeligen mit man blots en paar Hektar Grundbesitt. 1744 gung he as Seekadett to de Marine. Bit 1749 deen he in den Engelsch-Franzööschen Krieg un wurr kört nah den Freeden vun Aken (1748) to'n Leutnant befördert. Nahdem 1756 weer Krieg tüschen England un Frankriek geev (Söbenjohrig Krieg) hett man Wallis up dat Lienschipp Invincible versett. In' Juni vun dat sülvig Johr kreeg he sien eerst eegenstännig Kommando as Commander vun en Sloop. Nu gung dat mit sien Karriere wat vöran. Af April 1757 weer he Kapitän vun en Fregatte mit 20 Kanonen un maak dormit Deenst in noordamerikaansch Water. Nah 18 Maand Deenst kreeg Wallis dat Kommando över dat 60-Kanonen-Kriegsschipp Prince of Orange. Nah den Freeden vun Paris 1763 wurr he, as anner Marineoffiziere ok, up Halfsold sett. Över de nächst dree Johr weet man vun Wallis blots wenig. 1766 wurr he weer in aktiven Deens beropen un kreeg dat Kommando över de Dolphin. He harr den Updrag tosommen
George Hayes is de Naam von George Hayes (1805–1869), britisch Richter, George Hayes (1885–1969), US-amerikaansch Schauspeler, George Hayes (1914–1987), kanaadsch Lienenrichter, George W. Hayes (1847–1933), Fröheren Slaav un Politiker in Ohio. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ella Jane Fitzgerald (* 25. April 1917 in Newport News, Virginia; † 15. Juni 1996 in Beverly Hills, Kalifornien) weer en US-amerikaansch Jazz-Singerin. Ella Fitzgerald is in Yonkers dicht bi New York upwussen un weer siet hör veerteihnst Levensjohr as Vullwaise up sück alleen stellt. Hör Debüt as Singerin geev se mit 17 Johren in dat legendäre Apollo Theater in Harlem; dat Apollo Theater hett regelmatig Amateurwettbewarfen maakt, vun de se een winnen dee. Oorsprünglich wull se bi dissen Talentwettbewarf as Danzerin uptreden, weer aber vörher so upgereegt, dat hör de Knee zittern deen un se denn lever en Leed sung. Fitzgerald wurr doruphen 1935 vun Chick Webb in sien Big Band engageert. 1936 nehmen se mit „Love and Kisses“ en eerst Plaat up; 1938 harrn se en Nummer-Een Hit: Dat fröhliche A Tisket A Tasket – eegentlich en Kinnerleed – hett hör mit Chick Webb to'n Star maakt. En wiedere Nummer-Een-Hit gelung hör mit Into Each Life Some Rain Must Fall in dat Johr 1944. Fitzgerald kunn sück sowohl in den Pop-, as ok in R&B- un Country-Charts vun de USA platzeeren. As Chick Webb 1939 dood bleev, hett se tonächst de Band övernommen, de nu ünner de Naam
Disse Artikel is man blots en Stubben. Du kannst Wikipedia helpen un em verbetern. In het Westmönsterland gift et hel mal voelle Dörper en ok Städde, de oal een bikten anners praaten. De grotste Staad is aver Bokelt, en de Lüt in de andere Städde en Dörper de praaten fast all het Bokelts Platt. Het Bokelts Platt is wall de grotste Grupp in de westliche Region van het Mönsterland en het en Eenfluss van de neederlanse Spraak hat. Westfäälsche Dialekt-Gruppen Mönsterlänsk | Ostwestfäälsch | Süüdwestfäälsch | Westmönsterlänsk | Nedderlandsch-Neddersassische Dialekte (faken ok as egene Grupp) Achterhooksch | Drenthsch | Sallandsch | Twentsch | Urkersch | Oost-Veluws | West-Veluws Emslänner Platt (faken to’n Noordneddersassischen rekent)
De Riekskroon is de Kroon vun de Könige un Kaisers vun dat Hillge Röömsche Riek vun dat Hoge Middeloller af an. Dor hannelt sik dat um en Bögelkroon bi, as de in’t Middeloller begäng weer. Vun Konrad II. af an sünd de meisten röömsch-düütschen Könige mit düsse Kroon kröönt wurrn. Neven dat Riekskrüüz, dat Riekssweert un de Hillige Lanze weer se dat wichtigste Deel vun de Riekskleenodien. Bi de Krönung hett de nee König ehr tohopen mit dat Zepter un den Rieksappel kregen. De Kroon is to’n Symbol wurrn for de Idee vun dat Hillge Röömsche Riek un for den König oder den Kaiser siene Regeerung. Dor hett se ok den Naam daz riche („dat Riek“) vun harrt. Hüdigendags liggt de Riekskroon tohopen mit den annern Riekskleenodien in de Schattkamer in de Hoffborg in Wien. De Riekskroon hett en sunnerliche Gestalt. Se is nich rund, man se hett acht Ecken. Dat hannelt sik ok nich um en Ring, man dor sünd acht Platen mit Ööschen tohopen holen. Later sünd dor twee Iesenbänner introcken un mit gollen Neeten an de Platen fastmaakt wurrn. So maakt se dat Achteck vun de Kroon stief. Vunwegen, dat de Kroon ut Platen tohopen sett is,
Konrad II. (Konrad de Öllere) (* um 990 rüm; † 4. Juni 1039 in Utrecht) weer Kaiser vun dat Hillge Röömsche Riek vun 1027 bit 1039. Al vördem weer he vun 1024 af an röömsch-düütschen König un vun 1026 af an König vun Rieksitalien ween. 1033 is he denn ok noch König vun Burgund wurrn. Konrad weer de Nafolger vun Hinrich II. ut dat Huus vun de Ottonen, de keen Kinner harrt hett. Mit em keem dat Huus vun de Saliers to'n eersten Mol up den Throon. Ín de Karkenpolitik, de Italienpolitik un bi dat, wat he sik unner en röömschen Kaiser vorstellen dö, hett he dor wieter maakt, wo sien Vorweser uphöört harr. De Positschoon vun dat Riek hett Konrad fudder utboot. Dor hett he sik bi up de Riekskarken stütten konnt. Just so, as Hinrich, hett he ok de Fingers laten vun de Angelegenheiten in Rom. To siene Tied is de Kaiserherrschop in't Middeloller up de Hööchde kamen un in dat Riek hett dat Ruh geven. He hett dat Königriek Burgund endgüllig in'e Hand kregen. Ok dor weer Hinrich al mit anfungen. As Burgund denn en Deel vun den Rieksverband wurrn weer, is de Gedanke vun de „Dreeheit“